Aan die Kruis, het Jesus vir die misdadiger gesê dat hy saam met Hom in die Paradys sal wees….ek sien van die kommentators het n probleem met hoe daai vers vertaal is………
As daar dalk n artikel is waarna jy my kan verwys, sal dit waadeer word, maar ek dink dat wat soms in kerke verkondig word, mag moontlik nie die hoop bring vir sterwendes en hulle familie nie…..die hoop wat hulle graag van wil weet en wil hoor nie.
Die woord vir asem (lewe) is, soos jy reeds weet “rûach” wat ook vir “gees” gebruik word. Salomo het dus nie na elke individu se gees verwys wat as sodanig na God terugkeer nie maar na die mens se lewensasem. Die gees (“rûach”) ( van ’n ongelowige is dood (Mattheus 8:22). Dit is dus sy lewensasem (ook “rûach”) wat na God terugkeer, in dié sin dat Hy wat dit gegee het, weer terugneem.
Dit bring ons by die volgende vraag. Waarheen het die Ou Testamentiese gelowiges en ongelowiges en dies in die Nuwe Testament, wat vóór Jesus se kruisiging, opstanding en hemelvaart gesterf het, gegaan? Jyself het verwys na die man langs Jesus aan die kruis vir wie Hy gesê het “Voorwaar Ek sê vir jou, vandag (onmiddellik, dadelik) sal jy saam met My in die Paradys wees (Lukas 23:43). Hy kon nie na sy liggaam verwys het nie want dié is in die stof van die aarde begrawe, net soos die man aan die kruis langs hom. Hy moes dus na beide sy eie en dié van die man se gees verwys het wat saam in die Paradys sou wees sodra elkeen hulle “rûach” (lewensasem) uitgeblaas het. Kon die Paradys die hemel self wees waarna Hy verwys het? Om ‘n aanvaarbare antwoord te kry moet ons eers luister na Jesus se woorde by monde van broeder Paulus in Romeine 11:15-16 –
Want as hulle verwerping die versoening van die wêreld is, wat sal hulle aanneming anders wees as lewe uit die dode? En as die eerstelinge heilig is, dan die deeg ook; en as die wortel heilig is, dan die takke ook.
Die Eersteling (“Firstfruit” in Engels) wat met ’n verheerlikte nuwe liggaam uit die dood opgestaan het, was natuurlik die Here Jesus self. ’n Baie belangrike ding waarna ons moet kyk is die frase “uit die dode.” Die Grieks stel dit so, “ek nekros,” wat die Engelse Bybels as “out of the dead” en die Afrikaans as “uit die dode” vertaal. By die eerste oogopslag lyk dit vir ons gewoonweg dat Hy eers dood was en toe gelewe het. Maar dis nie wat dit beteken nie, of altans, dis nie al wat dit beteken nie. Die Griekse woord “ek (ex)” beteken om geheel en al vanuit een plek na ’n ander te gaan of te beweeg terwyl andere nog steeds in dié plek waaruit hy gegaan het, agterbly. Dis dieselfde woord wat in Openbaring 3:10 gebruik word, t.w. “ek (ex) hora peirasmos” (from the hour of tempation). So terloops dit is een van die sterkste bewyse dat die Wegraping vóór die Sewejarige Verdrukking sal plaasvind, waartydens Jesus die gelowiges geheel en al vanuit die wêreld na ‘n ander plek sal verplaas, terwyl die ongelowiges gaan agterbly, en nie “in die uur van beproewing” bewaar soos die Afrikaanse Bybel dit stel nie. Maar dit net so terloops.
Die Paradys (ook genoem “Abraham se boesem”) was ’n plek onder die aarde waar die gestorwe gelowiges gehou is vóór Jesus vanuit die dooies (“’ek’ of ‘ex’ nekros”) opgewek is. Dis dus ook die plek waarheen Hy die man aan die kruis saam met Hom geneem het, nadat hulle hul lewensasem (“rûach”) uitgeblaas het. Dit was ook die plek vanwaar Jesus “vanuit die dooies” opgewek is. Hy was dus opgewek vanuit ’n plek waar die ander agterweë gebly het (ook die man aan die kruis), terwyl Hy nog vir 40 dae op die aarde gebly het vóór sy Hemelvaart. Eers met sy Hemelvaart het Hy almal wat in die Paradys (Abraham se boesem) agtergebly het by sy opstanding, saam met Hom hemel toe geneem. Gelowiges wat nou te sterwe kom gaan onmiddellik hemel toe en nie in ‘n tussentydse slaap-toestand terwyl hulle wag vir die opstanding by die Wegraping nie.
Inderdaad, die HOOP waarna jy verwys en wat die kerke nie meer verkondig nie, is Pre-Verdrukking Wegraping.
Maar, broeders, ek wil nie hê dat julle onkundig moet wees met betrekking tot die ontslapenes nie, sodat julle nie treur soos die ander wat geen hoop het nie. Want as ons glo dat Jesus gesterwe en opgestaan het, dan sal God ook so die wat in Jesus ontslaap het, saam met Hom bring. Want dit sê ons vir julle deur die woord van die Here, dat ons wat in die lewe oorbly tot by die wederkoms van die Here, die ontslapenes hoegenaamd nie sal vóór wees nie. Want die Here self sal van die hemel neerdaal met ‘n geroep, met die stem van ‘n aartsengel en met geklank van die basuin van God; en die wat in Christus gesterf het, sal eerste opstaan. Daarna sal ons wat in die lewe oorbly, saam met hulle in wolke weggevoer word die Here tegemoet in die lug; en so sal ons altyd by die Here wees. Bemoedig mekaar dan met hierdie woorde. (1 Tim 4:13-18)
Hi julle. Baie dankie vir die artikel. Ek bly in bloem en baie mens hier gaan soontoe. Ek vertrou dit self nie aangesien ek weet die ware herlewings was nooit mens georganiseerd nie. My vraag is – indien hierdie dimg nie van God af is nie, wat is die gevare betrokke om dir by te woon? Wat moet mens vir gelowiges se wat oppad is soontoe? Van laasjaar die tyd af waarsku die Here ñ hele klomp van ons oor babilon en geestelike babilon. En konstant kom dot op.